**ΚΕΦΑΛΑΙΟ Β΄**

**Η ΕΠΟΧΗ ΤΟΥ ΧΑΛΚΟΥ (3000-1100 π.Χ.)**

**6. ΜΥΚΗΝΑΙΚΗ ΘΡΗΣΚΕΙΑ ΚΑΙ ΤΕΧΝΗ**

1. **Τι γνωρίζετε για το μυκηναϊκό πάνθεον;**

* **Πριν από την αποκρυπτογράφηση της Γραμμικής γρα­φής Β** οι επιστήμονες υποστήριζαν ότι η **μυκηναϊκή θρησκεία ταυτιζόταν απόλυτα με τη μινωική**.

Όμως,

* **μετά την ανάγνωση των πινακίδων της Γραμμικής γραφής Β** αποδεικνύεται ότι στο **μυκηναϊκό πάνθεον εμφανίζονται όλοι οι με­γάλοι Έλληνες θεοί της 1ης χιλιετίας**, με εξαί­ρεση τον Απόλλωνα. Στις πινακίδες αναφέρο­νται ο **Ζευς, η Ήρα, ο Ποσειδών, η Άρτεμις, ο Άρης και ο Διόνυσος**. Σπουδαία θέση κατέχει μία θεά η οποία συνήθως προσφωνείται με την ονομασία **«Πότνια (=σεβάσμια)».** Η «Κυρία Πότνια» είναι αναμφίβολα η **κυρίαρχη μυκηναϊκή θεότητα** και σε αυτήν προσφέρονται πρόβατα, αρω­ματικά έλαια, μαλλί και μέλι.

1. **Ποιος ήταν ο χαρακτήρας των ιερών και του ιερατείου στον μυκηναϊκό πολιτισμό;**

* Οι Μυκηναίοι **δεν έχτιζαν μεγάλους ναούς** και, όπως και οι Μινωίτες,
* λάτρευαν τους θεούς τους **σε μικρά ιερά**.
* Το **ιερατείο,** άνδρες και γυναίκες, αποτελούσε ιδιαίτερη **κοινωνική τάξη και διαχειριζόταν την περιουσία των ιερών.**

1. **Ποιες μορφές μυκηναϊκής τέχνης αναπτύχθηκαν;**

Η **μυκηναϊκή τέχνη αναπτύχθηκε στην ύστερη εποχή της Χαλκοκρατίας** (1600-1100 π.Χ.) στα κέντρα της ηπειρωτικής Ελλάδας (Μυκήνες, Τίρυνθα, Πύλο, Θήβα κ.α.) και **μαρτυρεί έντονη μινωική επίδραση**.

* **Μνημειακή αρχιτεκτονική (τείχη)**
* Οι Μυκηναίοι χτίζουν τα **μνημειακά ανάκτορα** τους σε **υψώματα -ακροπόλεις**- τις οποίες **οχυρώνουν με γιγαντι­αία τείχη**. Τα τείχη αυτά είναι **γνωστά ως «κυκλώπεια» από τους τεράστιους ογκόλιθους που χρησιμοποιούνταν για το χτίσιμο τους.**
* Τα **μυκηναϊκά ανάκτορα έχουν πιο απλό σχέ­διο από τα μινωικά**.
* Αποτελούνται από έναν **προθάλαμο που βλέπει στην αυλή** και από το **κύριο δωμάτιο που έχει μεγάλη κυκλική εστία στο κέντρο και είναι ο χώρος υποδο­χής (τύπος μεγάρου**). Γύρω υπάρχουν **άλλοι δευτερεύοντες χώροι κατοικίας των ηγεμόνων**.
* **Επιτύμβιες στήλες**

Για πρώτη φορά τώρα στον ελλαδικό χώρο **στήνονται πάνω στους λακκοειδείς τάφους των Μυκηνών λίθινες πλάκες (επι­τύμβιες στήλες)** με **ανάγλυφες σπείρες ή πολεμικές και κυνηγε­τικές σκηνές** που μαρτυρούν τον πολεμικό χαρακτήρα των νε­κρών.

* **Θολωτοί τάφοι**
* Περίφημοι είναι επίσης οι μνημειακοί θολωτοί τάφοι, όπως ο «**θησαυρός του Ατρέα**» στις Μυκήνες, που θεωρήθηκε ως τάφος του Αγαμέμνονα, ο «**τάφος της Κλυταιμνήστρας**» και άλλοι.
* Από ένα **μακρύ, πλαισιωμένο με λίθινους τοίχους διάδρομο**, φθάνει κανείς στον **κυκλικό θάλαμο** που είναι χτισμένος με παρόμοιο τρό­πο και έχει **θολωτή οροφή**. Μετά την ταφή, **διάδρομος και θάλαμος σκεπάζονται με χώμα**, ώστε ο τά­φος έμοιαζε εξωτερικά με χαμηλό **λόφο**. Τέτοιοι τάφοι έχουν βρεθεί σε πολλά μυκηναϊκά κέντρα.
* **Τοιχογραφίες**

Τα **μυκηναϊκά ανάκτορα διακοσμούνται και αυτά με τοιχογραφίες** που έχουν δεχτεί μεγάλη επίδραση από τις μινωικές.

* **Κεραμική**

Παρόμοια επιρροή παρατηρείται και στη **μυκηναϊκή κεραμική**. Αξιοπρόσεκτος είναι ο **εικονιστικός ρυθμός σε μια κατηγορία αγγείων που διακοσμούνται με παραστάσεις ανθρώπων, ζώων, πουλιών, ψαριών και με σκηνές με άρματα**.

* **Αργυροχρυσοχοΐα**

**Απαράμιλλης τέχνης είναι τα κοσμήματα** από χρυσό, ασήμι ή από άλλα πολύτιμα υλικά. Από **παρόμοια υλικά έχουν κατασκευαστεί και άλλα πολυτελή αντικείμενα**, όπως **σκεύη** με ανάγλυφες παραστάσεις κυνηγιού ή ειδυλλιακές σκηνές-**χρυσά κύπελλα** του τάφου του Βαφείου-, **ξίφη και εγχειρίδια** στολισμένα με παρόμοιες εικόνες, οι **χρυσές προσωπίδες** των νεκρών βασιλιάδων που βρέθηκαν στους μυκηναϊκούς τάφους και άλλα.

↓

Όλα αυτά τα ανεπανάληπτα έργα τέχνης μαρτυ­ρούν **μεγάλο πλούτο**, **δύναμη και επικοινωνία των Μυκηναίων βασιλιάδων και ευγενών με τις χώ­ρες της Ανατολής και της Αιγύπτου** απ’ όπου προμηθεύονταν τα πολύτιμα υλικά.